title: Aviz cititorilor

text:
               3.10.2019

               RO

               Jurnalul Oficial al Uniunii Europene

               L 254/77

      AVIZ CITITORILOR
      Decizia nr. 239/2017 a Comitetului mixt al SEE a fost retrasă și, în consecință, a fost lăsată în alb.


Decizia Comisiei din 29/08/2019 de declarare a unei concentrări compatibilă cu piaţa comună (Cazul COMP/M.9498 - Sumitomo Corporation / PT Tuah Turangga Agung) în temeiul Regulamentului (CE) nr. 139/2004 al Consiliului (Numai textul în limba engleză este autentic.)


title: Decizia (UE) 2019/1463 a Parlamentului European din 26 martie 2019 privind închiderea conturilor Centrului European de Prevenire și Control al Bolilor pentru exercițiul financiar 2017

text:
               27.9.2019

               RO

               Jurnalul Oficial al Uniunii Europene

               L 249/198

      DECIZIA (UE) 2019/1463 A PARLAMENTULUI EUROPEAN
      din 26 martie 2019
      privind închiderea conturilor Centrului European de Prevenire și Control al Bolilor pentru exercițiul financiar 2017
      PARLAMENTUL EUROPEAN,

                  —

                  având în vedere conturile anuale finale ale Centrului European de Prevenire și Control al Bolilor pentru exercițiul financiar 2017,

                  —

                  având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2017, însoțit de răspunsul Centrului (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 12 februarie 2019 privind descărcarea de gestiune a Centrului în ceea ce privește execuția bugetară pentru exercițiul financiar 2017 (05825/2019 – C8-0081/2019),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (4), în special articolul 70,

                  —

                  având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de prevenire și control al bolilor (5), în special articolul 23,

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0134/2019),

         1.

            aprobă închiderea conturilor Centrului European de Prevenire și Control al Bolilor pentru exercițiul financiar 2017;

         2.

            încredințează președintelui sarcina de a transmite prezenta decizie directoarei Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO C 434, 30.11.2018, p. 128.

         (2)  JO C 434, 30.11.2018, p. 128.

         (3)  JO L 298, 26.10.2012, p. 1.

         (4)  JO L 193, 30.7.2018, p. 1.

         (5)  JO L 142, 30.4.2004, p. 1.

         (6)  JO L 328, 7.12.2013, p. 42.


title: Decizia (UE) 2019/1467 a Parlamentului European din 26 martie 2019 privind descărcarea de gestiune pentru execuția bugetului Agenției Europene de Mediu (AEM) aferent exercițiului financiar 2017

text:
               27.9.2019

               RO

               Jurnalul Oficial al Uniunii Europene

               L 249/204

      DECIZIA (UE) 2019/1467 A PARLAMENTULUI EUROPEAN
      din 26 martie 2019
      privind descărcarea de gestiune pentru execuția bugetului Agenției Europene de Mediu (AEM) aferent exercițiului financiar 2017
      PARLAMENTUL EUROPEAN,

                  —

                  având în vedere conturile anuale finale ale Agenției Europene de Mediu pentru exercițiul financiar 2017,

                  —

                  având în vedere Raportul Curții de Conturi privind conturile anuale ale Agenției Europene de Mediu pentru exercițiul financiar 2017, însoțit de răspunsul Agenției (1),

                  —

                  având în vedere declarația de asigurare (2) privind fiabilitatea conturilor și legalitatea și regularitatea operațiunilor subiacente întocmită de Curtea de Conturi pentru exercițiul 2017 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandarea Consiliului din 12 februarie 2019 privind descărcarea de gestiune a Agenției în ceea ce privește execuția bugetară pentru exercițiul financiar 2017 (05825/2019 – C8-0072/2019),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (4), în special articolul 70,

                  —

                  având în vedere Regulamentul (CE) nr. 401/2009 al Parlamentului European și al Consiliului din 23 aprilie 2009 privind Agenția Europeană de Mediu și Rețeaua europeană de informare și observare a mediului (5), în special articolul 13,

                  —

                  având în vedere Regulamentul delegat (UE) nr. 1271/2013 al Comisiei din 30 septembrie 2013 privind regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

                  —

                  având în vedere articolul 94 și anexa IV la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A8-0127/2019),

         1.

            acordă directorului executiv al Agenției Europene de Mediu descărcarea de gestiune pentru execuția bugetului Agenției aferent exercițiului financiar 2017;

         2.

            își prezintă observațiile în cadrul rezoluției de mai jos;

         3.

            încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului executiv al Agenției Europene de Mediu, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

               Președintele

            Antonio TAJANI

               Secretarul general

            Klaus WELLE

         (1)  JO C 434, 30.11.2018, p. 103.

         (2)  JO C 434, 30.11.2018, p. 103.

         (3)  JO L 298, 26.10.2012, p. 1.

         (4)  JO L 193, 30.7.2018, p. 1.

         (5)  JO L 126, 21.5.2009, p. 13.

         (6)  JO L 328, 7.12.2013, p. 42.


title: Decizia (PESC) 2019/1737 a Consiliului din 17 octombrie 2019 privind modificarea Deciziei 2013/798/PESC privind măsuri restrictive împotriva Republicii Centrafricane

text:
                  18.10.2019

                  RO

                  Jurnalul Oficial al Uniunii Europene

                  L 265/7

         DECIZIA (PESC) 2019/1737 A CONSILIULUI
         din 17 octombrie 2019
         privind modificarea Deciziei 2013/798/PESC privind măsuri restrictive împotriva Republicii Centrafricane
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 23 decembrie 2013, Consiliul a adoptat Decizia 2013/798/PESC (1) privind măsuri restrictive împotriva Republicii Centrafricane, de punere în aplicare a embargoului asupra armelor impus prin Rezoluția (RCSONU) 2127 (2013) a Consiliului de Securitate al Organizației Națiunilor Unite.

                     (2)

                     La 12 septembrie 2019, Consiliul de Securitate al Organizației Națiunilor Unite a adoptat Rezoluția 2488 (2019), care prelungește derogările de la embargoul asupra armelor.

                     (3)

                     La Decizia 2013/798/PESC ar trebui să se adauge o dispoziție care să specifice că Consiliul și Înaltul Reprezentant pot prelucra date cu caracter personal în vederea îndeplinirii atribuțiilor care le revin în temeiul prezentei decizii.

                     (4)

                     Prin urmare, Decizia 2013/798/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            Decizia 2013/798/PESC se modifică după cum urmează:

                        1.

                        Articolul 2 se înlocuiește cu următorul text:

                           „Articolul 2

                              (1)   Articolul 1 nu se aplică:

                                          (a)

                                          vânzării, furnizării, transferului sau exportului de arme și materiale conexe, precum și acordării de asistență tehnică aferentă sau de finanțare și ajutor financiar, destinate exclusiv să sprijine sau să fie utilizate de către Misiunea multidimensională integrată de stabilizare a Organizației Națiunilor Unite în Republica Centrafricană (MINUSCA), de către misiunile Uniunii și forțele franceze desfășurate în Republica Centrafricană, precum și de către forțele altor state membre ale ONU care furnizează servicii de formare și asistență astfel cum au fost notificate în prealabil în conformitate cu litera (b);

                                          (b)

                                          vânzării, furnizării, transferului sau exportului de echipamente neletale și furnizării de asistență, inclusiv formare operațională și neoperațională pentru forțele de securitate ale Republicii Centrafricane, inclusiv instituțiile civile de aplicare a legii ale statului, destinate exclusiv sprijinirii sau utilizării în cadrul procesului de reformă a sectorului de securitate (RSS) al Republicii Centrafricane, în coordonare cu MINUSCA și astfel cum s-a notificat în prealabil comitetului instituit în temeiul punctului 57 din RCSONU 2127 (2013) (denumit în continuare «comitetul»);

                                          (c)

                                          vânzării, furnizării, transferului sau exportului de armament și de materiale conexe introduse în Republica Centrafricană de forțele ciadiene sau sudaneze pentru utilizarea lor exclusivă în cadrul patrulelor internaționale tripartite instituite la 23 mai 2011 la Khartoum de Republica Centrafricană, Ciad și Sudan, pentru consolidarea securității în zonele de frontieră comună, în cooperare cu MINUSCA, astfel cum au fost aprobate în prealabil de către comitet;

                                          (d)

                                          vânzării, furnizării, transferului sau exportului de echipament militar neletal, destinat exclusiv unor scopuri umanitare sau de protecție și asistenței sau formării tehnice aferente, astfel cum au fost notificate în prealabil comitetului;

                                          (e)

                                          vânzării, furnizării, transferului sau exportului de îmbrăcăminte de protecție, inclusiv veste antiglonț și căști militare, exportate temporar în Republica Centrafricană de personalul Organizației Națiunilor Unite, de personalul din Uniune sau din statele sale membre, de reprezentanții mijloacelor de informare în masă și de agenții umanitari sau de sprijinire a dezvoltării și de personalul asociat acestora, exclusiv pentru uzul lor personal;

                                          (f)

                                          vânzării, furnizării, transferului sau exportului de arme de calibru mic și de alte echipamente conexe destinate exclusiv utilizării în cadrul patrulelor internaționale care asigură securitatea în Zona protejată trinațională a râului Sangha sau de către pădurari înarmați care protejează speciile sălbatice de faună și floră în cadrul proiectului Chinko și al parcului național Bamingui-Bangoran pentru apărarea împotriva braconajului, a contrabandei cu fildeș și cu arme și a altor activități care contravin legislației naționale a Republicii Centrafricane sau obligațiilor juridice internaționale ale acestei țări, astfel cum au fost notificate în prealabil comitetului;

                                          (g)

                                          vânzării, furnizării, transferului sau exportului de arme cu un calibru mai mic sau egal cu 14,5 mm, precum și de muniții și componente special concepute pentru aceste arme, către forțele de securitate ale Republicii Centrafricane, inclusiv instituțiile civile de aplicare a legii ale statului, în cazul în care astfel de arme, muniții și componente sunt destinate exclusiv sprijinirii sau utilizării în cadrul procesului de reformă a sectorului de securitate (RSS) al Republicii Centrafricane, astfel cum au fost notificate în prealabil comitetului;

                                          (h)

                                          vânzării, furnizării, transferului sau exportului de arme și alte echipamente letale conexe care nu figurează la articolul 2 alineatul (1) litera (g) din prezenta decizie către forțele de securitate ale Republicii Centrafricane, inclusiv instituțiile civile de aplicare a legii ale statului, în cazul în care astfel de arme și echipamente sunt destinate exclusiv sprijinirii sau utilizării în cadrul procesului RSS al Republicii Centrafricane, astfel cum au fost aprobate în prealabil de către comitet; sau

                                          (i)

                                          altor tipuri de vânzare, furnizare, transfer sau export de arme și de alte materiale conexe sau altor tipuri de furnizare de asistență sau de personal, astfel cum au fost aprobate în prealabil de comitet.

                              (2)   Statele membre notifică comitetului cu cel puțin 20 de zile înainte orice livrare a unei vânzări, a unei furnizări, a unui transfer sau a unui export, astfel cum se permite la alineatul (1) literele (d), (f) și (g).

                              (3)   Statele membre se asigură că toate notificările și toate cererile de derogare adresate comitetului includ:

                                          (a)

                                          detaliile producătorului și ale furnizorului echipamentului;

                                          (b)

                                          o descriere a echipamentului, inclusiv tipul, calibrul și cantitatea, precum și numerele de serie și numerele loturilor sau data propusă (datele propuse), atunci când numerele de serie și numerele loturilor vor fi furnizate în cazul unei cereri de derogare;

                                          (c)

                                          data (datele) și locul (locurile) de livrare propus(e);

                                          (d)

                                          modul (modurile) de transport și itinerarul transporturilor; și

                                          (e)

                                          scopul utilizării și utilizatorul final, inclusiv unitatea de destinație vizată din forțele de securitate ale Republicii Centrafricane, precum și locul de stocare vizat.”

                        2.

                        Se introduce următorul articol:

                           „Articolul 2f

                              (1)   Consiliul și Înaltul Reprezentant pot prelucra date cu caracter personal în vederea îndeplinirii atribuțiilor care le revin în temeiul prezentei decizii, în special:

                                          (a)

                                          în ceea ce privește Consiliul, pentru pregătirea și efectuarea modificărilor la anexă;

                                          (b)

                                          în ceea ce privește Înaltul Reprezentant, pentru pregătirea modificărilor la anexă.

                              (2)   Consiliul și Înaltul Reprezentant pot prelucra, dacă este cazul, datele relevante referitoare la infracțiunile comise de persoanele fizice incluse pe listă și la condamnările penale ale acestor persoane sau măsurile de securitate privind aceste persoane, numai în măsura în care o astfel de prelucrare este necesară pentru întocmirea anexei.

                              (3)   În sensul prezentei decizii, Consiliul și Înaltul Reprezentant sunt desemnați drept «operatori» în înțelesul articolului 3 punctul 8 din Regulamentul (UE) 2018/1725 al Parlamentului European și al Consiliului (*1), pentru a se asigura că persoanele fizice în cauză își pot exercita drepturile în temeiul Regulamentului (UE) 2018/1725.

                           (*1)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).”"

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 17 octombrie 2019.

                  Pentru Consiliu

                  Președintele

               T. TUPPURAINEN

            (1)  Decizia 2013/798/PESC a Consiliului din 23 decembrie 2013 privind măsuri restrictive împotriva Republicii Centrafricane (JO L 352, 24.12.2013, p. 51).


title: Decizia (UE) 2019/1736 a Consiliului din 10 octombrie 2019 privind poziția care urmează să fie adoptată în numele Uniunii Europene în cadrul Comitetului de parteneriat instituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește stabilirea listei persoanelor care să ocupe poziția de arbitru în cadrul procedurilor de soluționare a litigiilor

text:
                  18.10.2019

                  RO

                  Jurnalul Oficial al Uniunii Europene

                  L 265/4

         DECIZIA (UE) 2019/1736 A CONSILIULUI
         din 10 octombrie 2019
         privind poziția care urmează să fie adoptată în numele Uniunii Europene în cadrul Comitetului de parteneriat instituit prin Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte, în ceea ce privește stabilirea listei persoanelor care să ocupe poziția de arbitru în cadrul procedurilor de soluționare a litigiilor
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     În conformitate cu articolul 339 alineatul (1) din Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (denumit în continuare „acordul”), Comitetul de parteneriat instituit în temeiul articolului 363 din acord urmează să stabilească o listă de cel puțin 15 persoane care doresc și sunt în măsură să fie arbitri (denumită în continuare „lista arbitrilor”).

                     (2)

                     În conformitate cu articolul 385 alineatul (5) din acord, acordul s-a aplicat cu titlu provizoriu de la 1 iunie 2018.

                     (3)

                     În conformitate cu articolul 339 alineatul (1) din acord, Uniunea și Republica Armenia au formulat propunerile lor de arbitri candidați și au convenit asupra a cinci persoane care nu sunt resortisanți ai niciunei părți, pentru a li se încredința funcția de președinte al unei comisii de arbitraj.

                     (4)

                     Este oportun să se stabilească poziția care urmează să fie adoptată, în numele Uniunii, în cadrul Comitetului de parteneriat în ceea ce privește stabilirea listei de arbitri.

                     (5)

                     Prin urmare, poziția Uniunii în cadrul Comitetului de parteneriat ar trebui să se bazeze pe proiectul de decizie atașat,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Comitetului de parteneriat instituit în temeiul articolului 363 din acord în ceea ce privește stabilirea listei de persoane care doresc și sunt în măsură să fie arbitri, în conformitate cu articolul 339 alineatul (1) din acord, se bazează pe proiectul de decizie a Comitetului de parteneriat atașat la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Luxemburg, 10 octombrie 2019.

                  Pentru Consiliu

                  Președintele

               M. LINTILÄ

            PROIECT
            DECIZIA nr. …/… A COMITETULUI DE PARTENERIAT UE-REPUBLICA ARMENIA
            din …
            privind stabilirea listei de arbitri menționate la articolul 339 alineatul (1) Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte
            COMITETUL DE PARTENERIAT,
            având în vedere Acordul de parteneriat cuprinzător și consolidat dintre Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Armenia, pe de altă parte (denumit în continuare „acordul”), în special articolul 339 alineatul (1),
            întrucât:

                        (1)

                        În conformitate cu articolul 339 alineatul (1) din acord, Comitetul de parteneriat instituit în temeiul articolului 363 din acord urmează să stabilească o listă de cel puțin 15 persoane care doresc și sunt în măsură să fie arbitri (denumită în continuare „lista arbitrilor”).

                        (2)

                        Articolul 339 alineatul (1) din acord prevede că lista arbitrilor urmează să fie compusă din trei subliste: câte o sublistă pentru fiecare parte și o sublistă cu persoane care nu sunt resortisanți ai niciunei părți și care urmează să îndeplinească funcția de președinte al comisiei de arbitraj. Fiecare sublistă urmează să cuprindă cel puțin cinci persoane.

                        (3)

                        Uniunea Europeană și Republica Armenia au propus fiecare câte cinci arbitri candidați și au convenit asupra a cinci resortisanți din țări terțe care urmează să îndeplinească funcția de președinte al unei comisii de arbitraj. Toate persoanele înscrise pe listă doresc și sunt în măsură să îndeplinească funcția de arbitri.

                        (4)

                        Pentru a se asigura buna funcționare a acordului, în special a titlului VI capitolul 13, lista arbitrilor ar trebui să fie stabilită de către Comitetul de parteneriat,

                  ADOPTĂ PREZENTA DECIZIE:

                  Articolul 1

               În temeiul articolului 339 alineatul (1) din acord se stabilește lista persoanelor care doresc și sunt în măsură să fie arbitri.
               Lista arbitrilor este prevăzută în anexa la prezenta decizie.

                  Articolul 2

               Prezenta decizie intră în vigoare la data adoptării.

               Adoptată la ...,

                     Pentru Comitetul de parteneriat

                     Președintele

            ANEXĂ
            LISTA ARBITRILOR MENȚIONATĂ LA articolul 339 DIN ACORDUL DE PARTENERIAT CUPRINZĂTOR ȘI CONSOLIDAT DINTRE UNIUNEA EUROPEANĂ ȘI COMUNITATEA EUROPEANĂ A ENERGIEI ATOMICE ȘI STATELE MEMBRE ALE ACESTORA, PE DE O PARTE, ȘI REPUBLICA ARMENIA, PE DE ALTĂ PARTE
            Arbitri propuși de Uniunea Europeană

                        1.

                        Claus-Dieter EHLERMANN

                        2.

                        Giorgio SACERDOTI

                        3.

                        Jacques BOURGEOIS

                        4.

                        Pieter Jan KUIJPER

                        5.

                        Ramon TORRENT

                  Arbitri propuși de Republica Armenia

                        1.

                        Nora SARGSYAN

                        2.

                        Arman SARGSYAN

                        3.

                        Grigor BEKMEZYAN

                        4.

                        Levon GEVORGYAN

                        5.

                        Mushegh MANUKYAN

                  Președinți

                        1.

                        William DAVEY (SUA)

                        2.

                        Helge SELAND (Norvegia)

                        3.

                        Maryse ROBERT (Canada)

                        4.

                        Christian HÄBERLI (Elveția)

                        5.

                        Merit JANOW (SUA)


title: Decizia Biroului Parlamentului European din 10 decembrie 2018 de modificare a Normelor de aplicare a Statutului deputaților în Parlamentul European

text:
                  28.12.2018

                  RO

                  Jurnalul Oficial al Uniunii Europene

                  C 466/8

         DECIZIA BIROULUI PARLAMENTULUI EUROPEAN
         din 10 decembrie 2018
         de modificare a Normelor de aplicare a Statutului deputaților în Parlamentul European
         (2018/C 466/02)
         BIROUL PARLAMENTULUI EUROPEAN,
         având în vedere Tratatul privind funcționarea Uniunii Europene, în special articolul 223 alineatul (2),
         având în vedere Statutul deputaților în Parlamentul European (1),
         având în vedere articolul 25 din Regulamentul de procedură al Parlamentului European,
         întrucât:

                     (1)

                     În conformitate cu articolul 69 alineatul (1) din Normele de aplicare a Statutului deputaților în Parlamentul European (2) („normele de aplicare”), Biroul poate indexa în fiecare an sumele aferente cheltuielilor de deplasare rambursabile, indemnizației de ședere și indemnizației pentru cheltuieli generale cu cel mult o valoare egală cu rata anuală a inflației din Uniunea Europeană corespunzătoare lunii octombrie a anului precedent publicată de Eurostat.

                     (2)

                     Rata inflației în Uniunea Europeană pentru perioada cuprinsă între octombrie 2017 și octombrie 2018, comunicată de Eurostat la 16 noiembrie 2018, este de 2,2 %. Noile sume care rezultă în urma ajustării necesare pentru a lua în considerare rata inflației ar trebui să se aplice începând cu 1 ianuarie 2019, iar normele de aplicare ar trebui modificate în consecință.

                     (3)

                     În conformitate cu articolul 69 alineatul (2) din normele de aplicare, cuantumul maxim decontabil al costurilor de asistență parlamentară legate de colaboratorii personali, menționat la articolul 33 alineatul (4) din normele de aplicare, se indexează anual, dacă este cazul, pe baza datelor stabilite în conformitate cu articolul 65 din Statutul funcționarilor Uniunii Europene, stabilit prin Regulamentul (CEE, Euratom, CECO) nr. 259/68 al Consiliului (3).

                     (4)

                     În acest sens, Comisia a fixat rata de adaptare pentru anul 2018 la 1,7 %. Prin urmare, cuantumul maxim decontabil al cheltuielilor de asistență parlamentară ar trebui majorat la 24 943 EUR, cu efect de la 1 iulie 2018.

                     (5)

                     Având în vedere conturile Fondului de pensii complementare (facultative), este necesar să se ia o serie de măsuri inevitabile din punct de vedere economic în vederea îmbunătățirii sustenabilității Fondului de pensii complementare (facultative), a abordării creșterii problemei lichidităților și a reducerii deficitului actuarial și a consecințelor negative pentru contribuabilul european.

                     (6)

                     În acest scop și pentru a respecta drepturile dobândite ale beneficiarilor care primesc deja pensie, modalitățile aplicabile pensiilor complementare pentru beneficiarii care nu îndeplinesc la 1 ianuarie 2019 toate condițiile pentru a primi pensie ar trebui să se modifice după cum urmează: vârsta de pensionare pentru beneficiarii sistemului de pensii complementare (facultative) ar trebui să crească de la vârsta actuală de 63 de ani la 65 ani și ar trebui introdusă o prelevare de 5 % la toate plățile de pensii în ceea ce privește pensiile înființate după 1 ianuarie 2019. Aceste măsuri constituie cele mai puțin invazive măsuri posibile pentru persoanele în cauză,

               ADOPTĂ PREZENTA DECIZIE:

            Articolul 1
            Normele de aplicare se modifică după cum urmează:

                        1.

                        La articolul 15, litera (c) se înlocuiește cu următorul text:

                                    „(c)

                                    în caz de deplasare cu autoturismul: 0,53 EUR/km, plus eventualele costuri de traversare cu feribotul sau aferente altor modalități de transport necesare, cu un plafon de rambursare de 1 000 km pentru călătoria dus sau întors.”

                        2.

                        La articolul 20 alineatul (1), litera (a) se înlocuiește cu următorul text:

                                    „(a)

                                    pentru partea de călătorie cuprinsă între 0 și 50 km: 23,63 EUR;”.

                        3.

                        Articolul 22 se modifică după cum urmează:

                                    (a)

                                    alineatul (1) se înlocuiește cu următorul text:

                                       „(1)   Cuantumul maxim al rambursărilor anuale pentru cheltuielile de deplasare efectuate în cazurile prevăzute la articolul 10 alineatul (1) litera (b) este de 4 454 EUR.”;

                                    (b)

                                    alineatul (3) primul paragraf se înlocuiește cu următorul text:

                                       „(3)   Cuantumul maxim al rambursărilor anuale pentru cheltuielile reale de deplasare realizate cu ocazia deplasărilor efectuate de președinții de comisie sau de subcomisie în vederea participării la conferințe sau manifestări cu tematică de interes european ce se înscriu în sfera de competență a comisiei sau a subcomisiei respective și care au o dimensiune parlamentară este de 4 454 EUR. Participarea la acestea necesită o autorizație prealabilă din partea Președintelui Parlamentului, după verificarea disponibilității fondurilor, în limita valorii maxime menționate mai sus.”

                        4.

                        La articolul 24, alineatul (2) se înlocuiește cu următorul text:

                           „(2)   Dacă activitatea oficială se desfășoară pe teritoriul Uniunii, deputații primesc o indemnizație forfetară de 320 EUR.”

                        5.

                        La articolul 26, alineatul (2) se înlocuiește cu următorul text:

                           „(2)   Cuantumul indemnizației lunare în temeiul articolului 25 este de 4 513 EUR.”

                        6.

                        La articolul 33, alineatul (4) se înlocuiește cu următorul text:

                           „(4)   Cuantumul maxim decontabil al costurilor lunare cu toți colaboratorii personali menționați la articolul 34 este de 24 943 EUR.”

                        7.

                        Articolul 76 se modifică după cum urmează:

                                    (a)

                                    alineatul (1) se înlocuiește cu următorul text:

                                       „(1)   O pensie complementară care devine exigibilă pentru foști deputați sau alți beneficiari în temeiul articolelor 1, 3 și 4 din anexa VII la normele CID înainte de 1 ianuarie 2019 este vărsată în continuare în conformitate cu respectiva anexă, în forma aplicabilă până la 31 decembrie 2018.”;

                                    (b)

                                    alineatul (2) se înlocuiește cu următorul text:

                                       „(2)   Orice pensie complementară care nu a devenit încă exigibilă la 1 ianuarie 2019 este stabilită și plătită în temeiul articolelor 1 și 2 din anexa VII la normele CID, cu următoarele condiții și derogări:

                                                   (a)

                                                   pensia devine exigibilă începând cu prima zi a lunii calendaristice ce urmează datei la care deputatul împlinește vârsta de 65 de ani;

                                                   (b)

                                                   pensia este supusă unei prelevări speciale în cuantum de 5 % din valoarea nominală a pensiei. Prelevarea se plătește direct către Fondul de pensii complementare (facultative).”;

                                    (c)

                                    se introduce următorul alineat:

                                       „(2a)   Pensia complementară (facultativă) pentru alți beneficiari în temeiul articolelor 3 și 4 din anexa VII la normele CID, care nu a devenit încă exigibilă la 1 ianuarie 2019, este supusă unei prelevări speciale în cuantum de 5 % din valoarea nominală a pensiei. Prelevarea se plătește direct către Fond de pensii complementare (facultative).”

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.
            Prezenta decizie se aplică de la 1 ianuarie 2019, cu excepția articolului 1 alineatul (6), care se aplică de la 1 iulie 2018.

            (1)  Decizia 2005/684/CE, Euratom a Parlamentului European din 28 septembrie 2005 de adoptare a Statutului deputaților în Parlamentul European (JO L 262, 7.10.2005, p. 1).

            (2)  Decizia Biroului Parlamentului European din 19 mai și 9 iulie 2008 privind normele de aplicare a Statutului deputaților în Parlamentul European (JO C 159, 13.7.2009, p. 1).

            (3)  JO L 56, 4.3.1968, p. 1.